ईवीएम हटाओ सेना
ईवीएम हटाओ सेना भारत का एक गैर-पंजीकृत संगठन है, जो भारत में चुनावों में इलेक्ट्रॉनिक वोटिंग मशीन (ईवीएम) के उपयोग को रोकने के लिए कार्य कर रहा है। इन्होने भारत के कई शहरों में सार्वजनिक बैठकें आयोजित की हैं, जिनमे भारतीय इलेक्ट्रॉनिक वोटिंग मशीन के एक कथित कार्यशील मॉडल का प्रदर्शन करके दावा किया हैं कि भारतीय इलेक्ट्रॉनिक वोटिंग मशीन से छेड़छाड़ की जा सकती है और चुनावों में मतपत्र (बैलेट पेपर) द्वारा मतदान पद्धति को फिर से शुरू करने की मांग भी की हैं। हालाँकि, भारत चुनाव आयोग ने भारतीय इलेक्ट्रॉनिक वोटिंग मशीन में किसी भी तरह की धांधली या छेड़छाड़ की सभी संभावनाओं को नकार दिया है। इस संगठन के संस्थापक राहुल चिमनभाई मेहता हैं और पवन जूरी इसके राष्ट्रीय प्रभारी हैं।